**Ryder Hesjedal** (s. 9. joulukuuta 1980 Victoria, Kanada) on uransa lopettanut kanadalainen maasto- ja maantiepyöräilijä. Hänen sukunsa on kotoisin Norjasta.

Maastopyöräily
--------------

Hesjedal sijoittui maastopyöräilyn MM-kilpailuissa toiseksi alle 23-vuotiaiden maastoajossa Vailissa 2001. Yleisessä sarjassa hän sai maastoajossa hopeaa Luganon 2003 MM-kilpailuissa 46 sekuntia Filip Meirhaeghelle hävinneenä. Joukkueviestissä hän on saanut Kanadan joukkueessa kultaa Vailissa 2001 ja Kaprunissa 2002 sekä pronssia Åressa 1999. Maailmancupissa hän voitti Les Getsin osakilpailun 2002.

Maantiepyöräily
---------------

Hesjedal kilpaili Rabobank-tallin amatöörijoukkueessa vuosina 2002–2003. Hän aloitti ammattilaisuransa US Postal Service -tallissa 2004 ja jatkoi samassa organisaatiossa, uudelta nimeltään Discovery Channel, myös kauden 2005. Vuonna 2006 hän edusti sveitsiläistä Phonak Hearing Systems -tallia ja 2007 yhdysvaltalaista Health Net -joukkuetta. Kausilla 2008–2015 hän edusti yhdysvaltalaistallia, joka vuonna 2015 tunnettiin nimellä Cannondale-Garmin. Vuonna 2016 hän siirtyi Trek-Segafredo-joukkueeseen.

Hesjedal sijoittui Espanjan ympäriajossa 2009 toiseksi Murciaan päättyneellä kymmenennellä etapilta hävittyään neljän ajajan loppukirissä Simon Gerransille. Muutamaa päivää myöhemmin hän voitti vuoren huipulle päättyneen 12. osuuden kukistettuaan loppukirissä irtiottokumppaninsa David Garcían. Samalla hänestä tuli ensimmäinen suuren ympäriajon etapin voittanut kanadalaispyöräilijä. Amstel Gold Racessa 2010 hän sijoittui Philippe Gilbertin jälkeen toiseksi. 

Hesjedalista tuli ensimmäinen suuren ympäriajon voittanut kanadalainen, kun hän voitti Italian ympäriajon 2012 ohitettuaan viimeisenä etappina ajetussa aika-ajossa Joaquim Rodríguezin 16 sekunnilla. vuoden 2014 Espanjan ympäriajossa hän voitti La Camperonaan päättyneen, vuoristossa ajetun 14. etapin ohitettuaan irtiotossa olleen Oliver Zauggin alle 200 metriä ennen maalia.

Hesjedal myönsi lokakuussa 2013 käyttäneensä dopingia yli vuosikymmen aiemmin.

### Saavutuksia maantiepyöräilyssä

2006
Katalonian ympäriajo, kokonaiskilpailussa neljäs
2007
Aika-ajon Kanadan-mestaruus
Georgian ympäriajo, mäkikirikilpailun voitto
2008
Italian ympäriajo, etapin 1 (joukkueaika-ajo) voitto Slipstream-Chipotlen joukkueessa
Pekingin olympialaiset, aika-ajossa 16.
2009
Espanjan ympäriajo, etapin 12 voitto, etapilla 10 toinen
Clásica de San Sebastián, viides
2010
Katalonian ympäriajo, kokonaiskilpailussa kuudes
Amstel Gold Race, toinen
Kalifornian ympäriajo, etapin 8 voitto
Ranskan ympäriajo, kokonaiskilpailussa kuudes, 17. etapilla kolmas
Clásica de San Sebastián, kuudes
Grand Prix Cycliste de Montréal, kolmas
2011
Ranskan ympäriajo, kokonaiskilpailussa 17:s, 16. etapilla kolmas
2012
Italian ympäriajo, kokonaiskilpailun voitto, pistekilpailun kolmas, 19. etapilla toinen, 17. etapilla kolmas
Lombardian ympäriajo, kuudes
2013
Liège–Bastogne–Liège, kahdeksas
Italian ympäriajo, 3. etapilla kolmas
Grand Prix Cycliste de Montréal, kolmas
2014
Italian ympäriajo, kokonaiskilpailussa yhdeksäs, 16. etapilla toinen
Espanjan ympäriajo, 14. etapin voitto, 7. etapilla toinen
2015
Italian ympäriajo, kokonaiskilpailussa viides, 19. ja 20. etapilla toinen
Ranskan ympäriajo, 20. etapilla kolmas

Lähteet
-------

1. 1 2 3 4 5 6 7 8  Ryder Hesjedal *cyclingarchives.com*. Viitattu 8.1.2016. (englanniksi)
2. ↑  The ‘third Norwegian’ cycling hero newsinenglish.no. Viitattu 1.12.2011. (englanniksi)
3. 1 2  Ryder Hesjedal *canadian-cycling.com*.  Arkistoitu 13.5.2008. Viitattu 12.9.2009. (englanniksi)
4. ↑  World Championship, Mountainbike, XC, Elite 2003 *cyclingarchives.com*. Viitattu 12.9.2009. (englanniksi)
5. ↑  Les Gets, Mountainbike 2002 *cyclingarchives.com*. Viitattu 12.9.2009. (englanniksi)
6. ↑  Gerrans polki puuttuvan lenkin voittoon *mtv3.fi*.  8.9.2009. Viitattu 12.9.2009.
7. ↑  Vueltan vuoristoetapilla tehtiin historiaa *mtv3.fi*.  11.9.2009. Viitattu 12.9.2009.
8. ↑  Gilbert keeps his promise on the Cauberg *cyclingnews.com*.  18.4.2010. Viitattu 18.4.2010. (englanniksi)
9. ↑  Ryder Hesjedal wins the Giro d'Italia *cyclingnews.com*.  27.5.2012. Viitattu 27.5.2012. (englanniksi)
10. ↑  Vuelta a España: Hesjedal wins stage 14 on La Camperona *cyclingnews.com*.  6.9.2014. Viitattu 7.9.2014. (englanniksi)
11. ↑  Kanadalaispyöräilijä Hesjedal myönsi käyttäneensä dopingia *Aamulehti*.  30.10.2013.  Arkistoitu 7.1.2014. Viitattu 7.1.2014.
12. 1 2  Ryder Hesjedal *trap-friis.dk*.  23.4.2007. Viitattu 12.9.2009. (englanniksi)
13. ↑  Slipstream shows speed in Sicily *cyclingnews.com*.  10.5.2008. Viitattu 12.9.2009. (englanniksi)
14. ↑  Cancellara realises dream with Olympic TT gold *cyclingnews.com*.  13.8.2008. Viitattu 12.9.2009. (englanniksi)
15. ↑  Haedo gets a second stage win for Saxo Bank *cyclingnews.com*.  28.3.2010. Viitattu 28.3.2010. (englanniksi)
16. 1 2  Contador kahden vuoden pannaan, menetti Tourin ja Giron voitot *procycling.fi*.  6.2.2012.  Arkistoitu 9.2.2012. Viitattu 16.3.2012.
17. ↑  Ryder Hesjedal *procyclingstats.com*. Viitattu 9.1.2024. (englanniksi)

Aiheesta muualla
----------------

* Virallinen sivusto (Arkistoitu – Internet Archive) (englanniksi)
* Ryder Hesjedalin taival maastopyöräilijästä Italian ympäriajon valtiaaksi (Arkistoitu – Internet Archive) hevoskuuri.fi